POSL. BROJ : 6 St-323/15-6 

REPUBLIKA HRVATSKA
Trgovački sud u Varaždinu
Varaždin, Braće Radić br. 2.

 R E P U B L I K A       H R V A T S K A

R  J  E   Š   E   N  J   E 


TRGOVAČKI SUD U VARAŽDINU, po sucu toga suda Hugu Wedemeyeru, kao stečajnom sucu, u stečajnom predmetu povodom zahtjeva podnositelja zahtjeva FINANCIJSKE AGENCIJE, Regionalni centar Zagreb, Podružnica Varaždin, Augusta Cesarca 2, Varaždin, za pokretanje skraćenog stečajnog postupka protiv dužnika SIRENA d.o.o. za proizvodnju, trgovinu i usluge, iz Kalnika, Starogradska br. 21, OIB: 32526062390, izvan ročišta, 7. travnja  2016. godine                


r i j e š i o   j e

I/ O b u s t a v l j a     s e     skraćeni stečajni postupak nad dužnikom SIRENA d.o.o. za proizvodnju, trgovinu i usluge, iz Kalnika, Starogradska br. 21, OIB: 32526062390.
       
II/ O pokretanju prethodnog postupka, odnosno, o otvaranju stečajnog postupka nad dužnikom  SIRENA d.o.o. za proizvodnju, trgovinu i usluge, iz Kalnika, Starogradska br. 21, OIB: 32526062390, sud će donijeti posebno rješenje.
                   

Obrazloženje

Financijska agencija, Regionalni centar Zagreb, Podružnica Varaždin je 29. listopada 2015. godine podnijela zahtjev za pokretanje skraćenog stečajnog postupka nad dužnikom SIRENA d.o.o. za proizvodnju, trgovinu i usluge, iz Kalnika, Starogradska br. 21, OIB: 32526062390, pa kako su za to bile ispunjene pretpostavke iz čl. 428. Stečajnog zakona (Narodne novine br. 71/15., dalje : SZ-a), sud je 6. studenoga 2015. godine primjenom čl. 430. SZ-a, na mrežnoj stranici e-Oglasna ploča sudova objavio oglas o pokretanju skraćenog stečajnog postupka u kojem je zatražio od osoba ovlaštenih za zastupanje dužnika da u roku od petnaest (15) dana podnesu sudu javnobilježnički ovjerovljen prokazni popis imovine pravne osobe, te pozvao vjerovnike da najkasnije u roku od četrdeset pet (45) dana od objave poziva predlože otvaranje stečajnoga postupka. 
	Nadalje je 30. studenoga 2015. godine zaprimljen prijedlog vjerovnika Republika Hrvatska, Ministarstvo financija, Porezna uprava Područni ured Sjeverna Hrvatska, zastupano po Županijskom državnom odvjetništvu u Varaždinu, za otvaranje stečajnog postupka nad dužnikom iz kojeg prijedloga proizlazi da vjerovnik ima tražbinu prema dužniku u iznosu od 26.659,60 kuna. 
	Uvidom u stanje računa poreznog obveznika na dan 18. studenoga 2015. proizlazi da dug dužnika prema Republici Hrvatskoj, Ministarstvu financija iznosi 26.659,60 kuna, a uvidom u  podatke MUP-a sud je utvrdio da je dužnik vlasnik sljedećih vozila: 1) Renault 1.9 DCI 16V Laguna, godina proizvodnje 2003., reg. oznake KŽ 2000OO, 2) Citroen 1,9 D Confort Jumpy, godina proizvodnje 1999., reg. oznake KŽ 895 AV. 
            S obzirom na iznijeto, proizlazi da nisu ispunjene pretpostavke za istodobno otvaranje i zaključenje skraćenog stečajnog postupka, u smislu čl. 431. SZ-a, pa je sud temeljem članka 433. SZ-a riješio kao u izreci.

U Varaždinu, 7. travnja 2016. godine


							               SUDAC :

						                   Hugo Wedemeyer



UPUTA  O  PRAVNOM  LIJEKU :

Protiv ovog rješenja može se izjaviti žalba u roku od osam (8) dana po primitku otpravka rješenja, Visokom trgovačkom sudu Republike Hrvatske u Zagrebu. Žalba se podnosi pisano putem ovog suda, u tri (3) primjerka.



DNA: 

1. Predlagatelj Financijska agencija, Regionalni centar Zagreb, Podružnica Varaždin, A. Cesarca br. 2,
 
2. Republika Hrvatska, Ministarstvo financija, Porezna uprava, Područni ured Sjeverna Hrvatska, po Županijskom državnom odvjetništvu u Varaždinu, 
         
 3. Dužnik SIRENA d.o.o. za proizvodnju, trgovinu i usluge, iz Kalnika, Starogradska br. 21,


Pisarnica – kal. pravomoćnosti – 8 dana.


U Varaždinu, 7. travnja 2016. godine.

